  Туспуктэм: vk.com (Алексей Семёнов) Наталия Сильвестрова Алнашысь Г. Д. Красильников нимо школаез быдэсак тупатъян йылпумъяське. Ужъёсты «Единая Россия» партиен кичӧлтэм «Модернизация школьных систем образования» федерал программая быдэсто. Со сярысь ёрослэн тӧроез Алексей Семёнов «ВКонтакте» мерлыко вотэсысь бамаз ивортӥз. Школалэсь вылзэ, липетсэ выльдӥзы, укноосты вошъязы. Юрт пушкын но бадӟым уж быдэстэмын. Школа котырез Пушкинской урам кузя умоятӥзы. Тодэ вайытом,2023-тӥ арын «Модернизация школьных систем образования» программая Удмуртиысь 23 дышетсконниез тыпатъяло: Ижкарысь, Можгаысь, Глазкарысь, Сарапулысь, Алнаш, Красногорск, Сюмси, Эгра, Ува, Глазов, Балезино, Кез, Яр но Сьӧлта ёросъёсысь школаосты. Тямысаз ужъёсты йылпумъязы ни. 2025-тӥ арозь 34 школаез выльдыны малпало. Тегъёс: школаос тупатъянужъёс Алнаш Удмуртия  